107. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΣΩΤΕΡΙΚΩΝ Αριθ.52621 της 23/24 Ιουν.1982 (ΦΕΚ Β΄440) Συγχώνευση Υπηρεσιακών και Υπηρεσιακών Πειθαρχικών Συμβουλίων του Υπουργείου Εσωτερικών. Έχοντες υπόψη: 1.Τις διατάξεις της παρ.2 του άρθρ.4 του Νόμ.1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ.4352/1964 και άλλες διατάξεις» και της παρ.1 του άρθρ.11 του Νόμ.1256/1982 «Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 2.Τις διατάξεις τις σχετικές με τα Υπηρεσιακά Συμβούλια και τα Υπηρεσιακά Πειθαρχικά Συμβούλια των Δημοσίων Υπηρεσιών. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων της ίδιας Υπηρεσίας, ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα, αποφασίζουμε: (Μετά τη σελ.42,552) Σελ.42,553 Τεύχος Ε11-Σελ.47 Οργανισμός Υπ.Εσωτερικών Δημ.Διοίκ.και Αποκέντρωσης 2.Α.α.106-107 1.Τα προβλεπόμενα από τις διατάξεις των άρθρ.1 και 34 του Νόμ.22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και Ν.Π.Δ.Δ.», των άρθρ.146 και 165 του Νόμ.1811/1951 «περί Κώδικος καταστάσεως των δημοσίων διοικητικών υπαλλήλων», όπως αντικαταστάθηκαν με το άρθρ.11 παρ.1 του Νόμ.417/1976 «περί επαναφοράς εν ισχύϊ των πειθαρχικών διατάξεων του Υπαλληλικού Κώδικος και τροποποιήσεως και συμπληρώσεως αυτών» (άρθρ.4 και 221 του Κ.Π.Δ.611/1977) και των άρθρ.30 και 37 του Νόμ.993/1979 «περί του επί συμβάσει εργασίας ιδιωτικού δικαίου προσωπικού του δημοσίου κλπ.» Τριμελή και Πενταμελή Υπηρεσιακά και Υπηρεσιακά Πειθαρχικά Συμβούλια του προσωπικού του Υπουργείου Εσωτερικών συγχωνεύονται σε ένα ενιαίο συλλογικό όργανο με τον τίτλο «Υπηρεσιακό Συμβούλιο Υπαλλήλων του Υπουργείου Εσωτερικών». 2.Το ανωτέρω Συμβούλιο ορίζεται τριμελές και συντίθεται ως εξής: α)Από το Γενικό Γραμματέα του Υπουργείου ή άλλο ανώτατο ισόβιο ή μόνιμο κρατικό λειτουργό, που ενδεικτικά μπορεί να λαμβάνεται από τους Αντιπροέδρους του Αρείου Πάγου ή του Ελεγκτικού Συνεδρίου, τους Αρεοπαγίτες ή Συμβούλους του Ελεγκτικού Συνεδρίου, τους Προέδρους Εφετών και τακτικών δικαστηρίων (πολιτικών και διοικητικών), ως Προέδρου. β)Ως μέλη του Συμβουλίου: αα)Στην περίπτωση που προεδρεύει Γενικός Γραμματέας, ορίζονται ένας δικαστικός λειτουργός του προηγούμενου εδαφίου και ένας μόνιμος υπάλληλος Κλάδου ΑΤ, με 2ο βαθμό του Υπουργείου και σε έλλειψη άλλος υπάλληλος του ίδιου βαθμού και Κλάδου, άλλης δημόσιας υπηρεσίας. ββ)Στην περίπτωση που δεν προεδρεύει Γενικός Γραμματέας, αλλά λειτουργός από το εδάφ.α΄ ορίζονται δύο μόνιμοι υπάλληλοι, κατά τα  οριζόμενα αμέσως πιο πάνω. 3.Ο Πρόεδρος και τα μέλη του Συμβουλίου ορίζονται με ισάριθμους αναπληρωτές με απόφαση του Υπουργού Εσωτερικών, με διετή θητεία, που αρχίζει από την 1η Ιανουαρίου. Με την ίδια απόφαση ορίζεται γραμματέας του Συμβουλίου ένας ή δύο υπάλληλοι του Υπουργείου με αναπληρωτές τους, με 6ο τουλάχιστον βαθμό. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών του Συμβουλίου. Κατά την πρώτη εφαρμογή της παρούσας απόφασης η θητεία των μελών του Συμβουλίου λήγει της 31 Δεκ. 1983. Αναπληρωτής του Γενικού Γραμματέα ορίζεται, με την ίδια απόφαση, Αντιπρόεδρος ή Σύμβουλος του Ελεγκτικού Συνεδρίου ή Πρόεδρος Εφετών της πολιτικής ή διοικητικής δικαιοσύνης ή καθηγητής Ανώτατου Εκπαιδευτικού Ιδρύματος. Σελ.42,554 Τεύχος Ε11-Σελ.48 4.Του Συμβουλίου θα προεδρεύει ο Γενικός Γραμματέας και όπου δεν ορίζεται ο κατά βαθμό ανώτερος δικαστικός λειτουργός και επί ισοβάθμων αυτός που ανήκει στο Σώμα που έχει το κατά νόμο προβάδισμα. Επί δε ισοβάθμων του αυτού Σώματος ή Κλάδου δικαστικών λειτουργών ο αρχαιότερος. 5.Στο Συμβούλιο αυτό μεταβιβάζονται όλες οι αρμοδιότητες των συγχωνευομένων κατά τα ανωτέρω Υπηρεσιακών και Υπηρεσιακών Πειθαρχικών Συμβουλίων. Το ίδιο Συμβούλιο είναι αρμόδιο για την κρίση όλων των υποθέσεων, που εκκρεμούν, κατά τη δημοσίευση της αποφάσεως αυτής, στα συγχωνευόμενα Συμβούλια. 6.Αναφορικά με τη λειτουργία του Συμβουλίου αυτού έχουν εφαρμογή οι διατάξεις των παρ. 3, 4, 5, 6, 7 και 8 του άρθρ.2 του Νόμ. 22/1975 (άρθρ. 5 Κ.Π.Δ. 611/ 1977), των παρ. 3 και 4 του άρθρ.159 του Νόμ. 1811/1951, όπως αντικαταστάθηκαν με το άρθρ.17 του Νόμ. 417/1976 (άρθρ. 234 Κ.Π.Δ. 611/1977), καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ.611/1977), όπως αυτός ισχύει, εφόσον συμβιβάζονται με τις ρυθμίσεις της απόφασης αυτής. 2.Α.α.107 Οργανισμός Υπ.Εσωτερικών Δημ.Διοίκ.και Αποκέντρωσης 